wickkiey/tamil-wikipedia-markdown huggingface dataset:
# கடவுள் இருக்கான் குமாரு



***கடவுள் இருக்கான் குமாரு*** ( ***Kadavul Irukaan Kumaru )*** 2016இல் வெளிவந்த ஒரு இந்திய தமிழ் காதல் நகைச்சுவைத் திரைப்படம் ஆகும். இதை எழுதி இயக்கியவர் எம் ராஜேஷ் ஆவார். மற்றும் என். ராமசாமி இப்படத்தைத் தயாரித்துள்ளார். இதில், ஜி.வி.பிரகாஷ் குமார் , நிக்கி கல்ரானி ஆகியோர் முன்னணிக் கதாப்பாத்திரங்களில் நடித்துள்ளனர். பிரகாஷ் ராஜ் மற்றும் ஆர்.ஜே. பாலாஜி ஆகியோர் துணைக் கதாப்பாத்திரங்களில் நடித்துள்ளனர். மார்ச் 2016 இல் இந்த படம் தொடங்கப்பட்டது. இந்த திரைப்படம் நவம்பர் 18, 2008 இல் வெளியானது மற்றும் விமர்சகர்களிடமிருந்து கலவையான விமர்சனங்களைப் பெற்றது. இந்த திரைப்படம் தெலுங்கு மொழியில் *டப்பிங்* செய்யப்பட்டு, 2018 ஆம் ஆண்டில் *சென்னை சின்னோடு* என்ற பெயரில் வெளியிடப்பட்டது.  

## நடிப்பு

- ஜி. வி. பிரகாஷ் குமார் - குமார்
- நிக்கி கல்ரானி - பிரியா குமார்
- பிரகாஷ் ராஜ் - மணிமாறன்
- ஆர். ஜே. பாலாஜி - பாலாஜி
- இராசேந்திரன் (நடிகர்) - அருள்தந்தை பிரான்சிஸ் ராஜேந்திரன்
- ரோபோ சங்கர் - மயில்சாமி
- சிங்கம்புலி - மாடசாமி
- சச்சு - குமாரின் பாட்டி
- ஊர்வசி - கோமதி கோபாலகிருஷ்ணன்
- கோவை சரளா - சாந்தி
- ஐசுவரியா - மணிமாறன் மனைவி
- சண்முகசுந்தரம் (நடிகர்) - குமாரின் தாத்தா மற்றும் பலர் நடித்துள்ளனர்.

## தயாரிப்பு
*த்ரிஷா இல்லனா நயன்தாரா* (2015) படத்தில் நடிகர் ஜி.வி. பிரகாஷ் குமாரின் பங்களிப்பை பார்த்த இயக்குநர் எம். ராஜேஷ் தனது அடுத்த படத்திற்காக பிரகாஷ் குமாரை அணுகினார். அதனால், எம். ராஜேஷ் மற்றும் நடிகர்-இசையமைப்பாளர் ஜி.வி.பிரகாஷ் குமார் ஆகியோர் புதிய நகைச்சுவைத் திரைப்படத்திற்காக நவம்பர் 2015இல், ஒத்துழைக்க இருப்பதாக அறிவித்தனர். இத் திரைப்படத்திற்கு, செல்வராகவன் 'இயக்கத்தில் வெளிவந்த *புதுப்பேட்டை (திரைப்படம்)* (2006) படத்தில் வரும் ஒரு உரையாடலான *கடவுள் இருக்கான் குமாரு* என்கிற சொற்றொடரை தலைப்பாக வைத்தனர். ராஜேஷ் நடிகைகள் நிக்கி கல்ரானி மற்றும் அவிகா கோர் போன்றோரை படத்தின் முக்கிய பெண் கதாபாத்திரங்களுக்காக ஒப்பந்தம் செய்தார். பிறகு பிரியா ஆனந்த் மற்றும் கீர்த்தி சுரேஷ் ஆகியோர் இத் திட்டத்தில் இணைந்தனர். டி. சிவா இத்திரைப்படத்தை தயாரிக்க ஒப்புக்கொண்டார், அதே நேரத்தில் நடிகர்கள் ஆர்.ஜே. பாலாஜி மற்றும் பிரகாஷ் ராஜ் ஆகியோர் 2016 ன் ஆரம்பத்தில் இணைந்தனர். மே 2016 இல், ராஜேஷ் தமிழ் மொழியில் காட்சிகளை படப்பிடிப்பு செய்வது சிரமம் அளிப்பதாய் இருந்ததால்அவிகா கோருக்குப் பதிலாக நடிகை நிக்கி கல்ரானி தேர்வு செய்தார்.  

## வெளியீடும் வரவேற்பும்
இந்தத் திரைப்படம் நவம்பர் 18, 2016 அன்று வெளியாகி கலவையான விமர்சனங்களைத் பெற்றது. தி ஹிந்துவின் விமர்சகர் "ராஜேஷின் இந்த ஏழாவது படம் மற்றும் அவரது திரைப்படப் பார்வை எப்படி வளர்ந்துள்ளது என்பதைப் பார்க்கும் போது, வியப்பாக உள்ளது என்று எதிர்மறையாக எழுதினார். "ரெடிப்.காம்." இன் விமர்சகர் *கடவுள் இருக்கான் குமாரு* நேரத்தை வீணாக்கும் படமாக உள்ளது என விமரிசித்துள்ளார்.  

## ஒலிப்பதிவு
இப்படத்திற்கு, ஜி.வி.பிரகாஷ் குமார் இசையமைத்தார், நா. முத்துகுமார். பாடல்களை எழுதியுள்ளார். "லொகாலிடி பாய்ஸ்'' ஆல்பத்தில் உள்ள ஒரு கூடுதல் பாடல், இப்படத்தின் இசைத்தொகுப்பு வெளியிடும் முன்னரே தனிப்பாடலாக வெளியானது, மேலும், இந்த பாடல் போபொ சஷி மற்றும் கருணாஸ் ஆகியோரால் இசையமைக்கப்பட்டு, தரண் மற்றும் கருணாஸால் எழுதப்பட்டதாகும்.
# யுரேனி நொசிக்கா

**யுரேனி நொசிக்கா** இலங்கை<nowiki/>யின் தொலைக்காட்சி நாடக நடிகை<nowiki/>யும், மிஸ் இலங்கை அழகி வாகையாளரும் ஆவார். இவர் இலங்கை அழகியாக மகுடம் சூடியமை தொலைக்காட்சி துறையில் நுழைய வழிவகுத்தது. திரைப்பட மற்றும் விளம்பர துறையிலும் தம் பணியைத் தொடர்கின்றார்.  

## ஆரம்ப வாழ்க்கை
யுரெனி நொசிக்கா இலங்கையில் கிருஸ்தவ குடும்பத்தில் பிறந்தார். இவர் குடும்பத்தில் ஒரே புதல்வியாவார். கொழும்பு மெதோடிஸ் கல்லூரியில் கல்வி கற்றார். பின் சட்டப்படிப்பை மேற்கொண்டார். தற்சமயம் நடிகையாக பணி புரிகின்றார்.  

## தொழில்
2006 ஆம் ஆண்டு தெரன தொலைக்காட்சி அலைவரிசையில் *மாடல்ஸ் ஒப் நியு ஜெனரேசன்* அணிவகுப்பில் வெற்றியாளராக தெரிவு செய்யப்பட்டார். பின் உலக சுற்றுலா ராணி அழகிப் போட்டியில் இலங்கை<nowiki/>யை பிரதிநிதித்துவப்படுத்தி கலந்து கொண்டார். நொசிகா தன் நடிப்புத்திறமையாலும், இசைத்திறமையினாலும் இத்துறைகளில் பணி புரிகின்றார்.  

நொசிகா கோகோ கோலா மென்பானம், நெஸ்லே மற்றும் பல விளம்பரங்களில் தோன்றியுள்ளார். *கசம் சே* என்ற இந்தி தொலைக்காட்சி தொடரை சிங்களத்தில் *கின்துரங்கன* என்ற பெயரில் இந்தியாவின் பாலாஜி டெலி பிலிம்ஸ் மற்றும் இலங்கை மகராஜா அமைப்பு இணைந்து தயாரித்தன. இத் தொலைக்காட்சி தொடரில் நொசிகா நடித்துள்ளார்.  

நொசிகா *கின்துரங்கன, சன்டசக்கி, அரொர சிகின சிந்திரல்லா, அயல்* மற்றும் *பின்கலடன் நநுவ* போன்ற பல தொலைக்காட்சி நாடகங்களில் நடித்துள்ளார்.  

2009 ஆம் ஆண்டு திரைப்படத்துறையில் நுழைந்தார். *நினோ லைவ்* என்ற திரைப்படத்தில் முன்னணி கதாபாத்திரத்தில் நடித்தார். இத்திரைப்படம் கலவையான விமர்சனங்களை பெற்றதோடு வர்த்தக ரீதியாக  வெற்றி பெற்றது.  

நொசிகா 2015 ஆம் ஆண்டு இசைத்துறையிலும் தடம் பதித்தார். தற்சமயம் *கும்பியோ* என்ற தொலைக்காட்சி தொடரின் மூலம் பரவலாக அறியப்படுகின்றார்.  

## மற்ற நடவடிக்கைகள்
2012 ஆம் ஆண்டு நடைபெற்ற இணையவழி மிஸ் இலங்கை அழகி போட்டியில் நடுவராக தெரிவு செய்யப்பட்டார்.  

## பங்குபற்றிய போட்டிகள்
| 2008 | சிரச நடனம் நட்சத்திரங்கள் | பங்கேற்பாளர் |  |
| --- | --- | --- | --- |
| 2017 | ஹிரு மெகா ஸ்டார் | கிராண்ட் வெற்றியாளர் | } |

## தொலைக்காட்சி தோற்றங்கள்
| 2009 | *கிந்துரங்கன* | தொலைக்காட்சி நாடகம் |  |
| --- | --- | --- | --- |
| 2009 | அயல் | தொலைக்காட்சி நாடகம் |  |
| 2009 | *பிங்கலா டேனவா* | தொலைக்காட்சி நாடகம் |  |
| 2010 | *சீஹினா சிண்ட்ரெல்லா* | தொலைக்காட்சி நாடகம் |  |
| 2012 | பியாவி | தொலைக்காட்சி நாடகம் |  |
| 2014 | சிஎஸ்என் டி20 கிரிக்கெட் உலகக் கோப்பை ஒலிபரப்பு | லைவ் விளையாட்டு போட்டி |  |
| 2017 | கும்பியோ | தொலைக்காட்சி நாடகம் | } |

## திரைப்படங்கள்
| 2015 | பிராவிகயா | பொருள் பாடல் தோற்றம் |
| --- | --- | --- |
| 2017 | *நினி லைவ்* | நுநு |
| 2018 | *கஜமன்* | குரல். கஜமனின் தாயாக |
| அறிவிக்கப்படும் | *நைட் ரைடர்* | முன்னணி பாத்திரம் |
| அறிவிக்கப்படும் | *ஆடாலா லுனவ டாம்மா கொடியா* | } |

## இசை சரிதம்
<big>**முன்னணி கலைஞராக**</big>  
| சாரி போட் | 2015 |  |
| --- | --- | --- |
| சூயிங் கம் வேஜ் கொல்லோ | 2017 | } |

## விருதுகள்
| 2015 | ராய்கா டெலி'ஸ் | மிகவும் பிரபலமான நடிகை |  |
| --- | --- | --- | --- |
| 2015 | சுமதி விருதுகள் | மிகவும் பிரபலமான நடிகை |  |
| 2015 | தெரணா இசை வீடியோ விருதுகள் | சிறந்த டான்ஸ் வீடியோ |  |
| 2016 | சுமதி விருதுகள் | மிகவும் பிரபலமான நடிகை |  |
| 2018 | தெரணா சன்சிலை திரைப்பட விருதுகள் | மிகவும் பிரபலமான நடிகை |  |
| 2018 | தெரணா சன்சிலை திரைப்பட விருதுகள் | ஆண்டின் சமூக மீடியா ஆளுமை |  |
| 2018 | சரஸ்வதி திரைப்பட விருதுகள் | சிறந்த துணை நடிகை | } |
# குங்குமச்சிமிழ் (திரைப்படம்)


**குங்குமச்சிமிழ்** (*Kunguma Chimil*) ஆர். சுந்தர்ராஜன் இயக்கத்தில் 1985 ஆம் ஆண்டு வெளியான இந்தியத் தமிழ்த் திரைப்படமாகும். மோகன், இளவரசி, ரேவதி, வாகை சந்திரசேகர், டெல்லி கணேஷ் மற்றும் பலர் நடித்துள்ள இப்படத்திற்கு ஒளிப்பதிவு செய்தவர் ராஜராஜன் ஆவார். துரை, ராசப்பன், ஸ்ரீநிவாசன் ஆகியோர் தயாரிப்பில், இளையராஜா இசை அமைப்பில், 23 ஆகஸ்ட் 1985 ஆம் தேதி வெளியானது.  

## நடிகர்கள்

## கதைச்சுருக்கம்
ஆதரவற்ற பிலோமினா (இளவரசி (நடிகை)) செவிலியாக பணிபுரிந்து வருகிறாள். வளர்ப்பு தந்தையுடன் கருத்து வேறுபாடு ஏற்பட்டு, உயிருக்கு பயந்து, வீட்டை விட்டு வெளியேறி சென்னைக்கு செல்கிறாள். அந்த ரயில் பயணத்தின் பொழுது ரவி (மோகன் (நடிகர்)) என்ற மற்றொரு ஆதரவற்ற வாலிபனை சந்திக்கிறாள் பிலோமினா. இருவரும் காதலிக்கின்றனர்.  

இருவரும் வறுமையில் இருக்கிறார்கள். டிப்ளமோ படித்திருந்தும், தகுதிக்கேற்ற வேலை ரவிக்கு கிடைக்கவில்லை. வறுமையின் காரணாமாக ரிக்க்ஷா வண்டி ஓட்டுகிறான்.  

அந்நிலையில், ரவிக்கு வனப்பகுதியில் வேலை ஒன்று கிடைக்கும் வாய்ப்பு ஏற்பட்டும், குறைந்த காலக்கெடுவில் அதிக முன்பணம் கட்ட வேண்டிய சூழ்நிலை. அதனால் ரவிக்கு மேலும் பாரமாக இருக்கக் கூடாது என்று முடிவு செய்து, ரவியை விட்டு விலகி இருக்க முடிவு செய்கிறாள் பிலோமினா.  

அந்த பிரிவின் சோகத்துடன் ரவி இருக்கும் பொழுது, ஒரு பை நிறைய பணம் கிடைக்கிறது. அது ஒரு பெண்ணின் திருமணத்திற்கான வரதட்சணை பணம் என்று பின்னால் தெரியவருகிறது. அந்த பெண்ணை சந்திக்கும் வாய்ப்பும் ஏற்படுகிறது.  

பின்னர், கிடைத்த பணத்தை வைத்து ரவி என்ன செய்தான்? ரவி-பிலோமினா ஜோடிக்கு என்னவானது? போன்ற கேள்விகளுக்கு விடைகாணுதலே மீதிக் கதையாகும்.  

## ஒலிப்பதிவு
படத்தின் பின்னணி மற்றும் பாடல்களின் இசையை அமைத்தவர் இளையராஜா ஆவார். வாலி (கவிஞர்) மற்றும் கங்கை அமரன் பாடல்களின் வரிகளை எழுதினர். "நிலவு தூங்கும்" என்ற பாடல் மோஹன ராகத்தில் அமைக்கப்பட்டது.  
**பாடல்களின் பட்டியல்**

| 1 | பூங்காற்றே தீண்டாதே | எஸ். ஜானகி | கங்கை அமரன் |  |
| --- | --- | --- | --- | --- |
| 2 | நிலவு தூங்கும் நேரம் | எஸ். பி. பி., எஸ் ஜானகி | வாலி |  |
| 3 | நிலவு தூங்கும் நேரம் | எஸ். பி. பி., எஸ் ஜானகி | வாலி |  |
| 4 | கூட்ஸு வண்டியிலே | மலேசியா வாசுதேவன், எஸ். ஜானகி | வாலி |  |
| 5 | கை வலிக்குது | மலேசியா வாசுதேவன், எஸ். ஜானகி | வலி |  |
| 6 | வைக்கலாம் நேத்தி | மலேசியா வாசுதேவன், வாணி ஜெயராம் | வாலி | } |

## வெளி-இணைப்புகள்

- https://www.imdb.com/title/tt0319712/
# நினைவில் நின்றவள் (2014 திரைப்படம்)



**நினைவில் நின்றவள்** (*Ninaivil Nindraval*) ஸ்ரீசபரி மூவீஸ் தயாரிப்பில் இயக்குநர் அகஸ்திய பாரதி இயக்கிய தமிழ்த் திரைப்படம். இப்படத்தில் அஸ்வின் சேகர், கீர்த்தி சாவ்லா மற்றும் காயத்ரி வெங்கடகிரி ஆகியோர் முன்னணி வேடங்களில் நடித்துள்ளனர். இப்படத்திற்கு இசைஅமைப்பாளர் டி. இமான் இசையமைத்தார். 2008 ஆம் ஆண்டு துவங்கிய இந்த திரைப்படம், குறிப்பிடத்தக்க ஒரு சில காரணங்களால் தாமதம் ஏற்பட்டு ஜனவரி 31, 2014 அன்று வெளியிடப்பட்டது.  

## நடிகர்கள்
- அஸ்வின் சேகர் - ரமணா
- கீர்த்தி சாவ்லா
- காயத்ரி
- எஸ். வி. சேகர்
- தலைவாசல் விஜய்
- இளவரசன்
- காதல் சுகுமார்
- வையாபுரி
- சின்னி ஜெயந்த்
- எம். பாஸ்கர்
- சோனா ஹைடன்
- மனோபாலா

## தயாரிப்பு
ஏப்ரல் 2008 இல் இந்தத் திரைப்படத்தின் தயாரிப்பு தொடங்கியது. இது நடிகர் அஸ்வின் சேகரின் இரண்டாவது படமாகும். கீர்த்தி சாவ்லா மற்றும் காயத்ரி ஆகியோர் முன்னணி பாத்திரங்களில் நடித்திருந்தனர். இந்தத் திரைப்படத்தை அறிமுக இயக்குநர் அகஸ்திய பாரதி இயக்கியுள்ளார். செப்டம்பர் 2008 இல் வெளியீட்டுத் தேதி திட்டமிடப்பட்டதாகத் தெரிகிறது, ஆனால் ஒரு சில காரணங்களால் படம் தாமதம் ஆனது.  

இந்த படத்தின் முன்னோட்டம் மற்றும் இசையினை ஜூலை 2011 இல் ஒரு நிகழ்ச்சியில் மத்திய கப்பல் துறை அமைச்சர் ஜி. கே. வாசன் முதல் பிரதியை வெளியிட்டார். பாக்கெட் நாவல் புத்தகத்தின் வெளியீட்டாளர் ஜி. அசோகன் முதல் பிரதியைப் பெற்றார். இருப்பினும் இந்தத் திரைப்படம் வெளியிடப்படுவது மேலும் தாமதமாகிவிட்டது. படத்தின் இயக்குநர் அகஸ்திய பாரதி படம் முடிவடைவதற்கு முன்பு 2012 ஆம் ஆண்டில் இறந்தார்.  

இப்படம் ஜனவரி 2014 இல் திரையிடப்பட்டது, எஸ். வி. சேகர் திரைப்படத்தை வெளியிட உதவினார். "நினைவில் நிரைவில்" என்ற பெயரில் படத்தை வெளியிடத் திட்டமிடப்பட்டது, ஆனால் இறுதியில் 'நினைவில் நின்றவள்' என்ற பெயரில் வெளியானது.  

## வெளியீடு
இந்த படம் 2014 ஜனவரி 31 அன்று வெளியிடப்பட்டது. பொதுவாக நேர்மறையான விமர்சனதையே பெற்றது.  

## ஒலிப்பதிவு
இந்த படத்தில் டி. இமான் இசையமைக்க பாடல்களை வாலி எழுதியுள்ளார். இசை ஜூலை 2011 இல் வெளியிடப்பட்டது.
# செயின்ட் ஜோசப் மகளிர் கல்லூரி


**செயின்ட் ஜோசப் மகளிர் கல்லூரி ** (St.Joseph’s College for Women) இந்தியாவின் தமிழ்நாட்டில் திருப்பூர் காங்கேயம் சாலையில் செயல்பட்டுவரும் ஒரு மகளிர் கல்லூரி ஆகும். இக்கல்லூரி 2000ஆம் ஆண்டில் தொடங்கப்பட்டது. இது பாரதியார் பல்கலைக்கழகத்தின் இணைவு பெற்றக் கல்லூரியாக உள்ளது.  

## வழங்கும் படிப்புகள்
இக்கல்லூரியில் நிர்வாக இயல், ஆடைவடிவமைப்பு-நகரிகம் உள்ளிட்ட 10 இளநிலைப் பட்டப் படிப்புகளும், மூன்று முதுநிலைப் பட்டப்படிப்புகளும், கணினி அறிவியல், வணிகவியல் ஆராய்ச்சித் துறைகளும் இங்கு உள்ளன.
# ஜிம்கானா விடுதி, சென்னை


**மெட்ராஸ் ஜிம்கானா விடுதி** (*Madras Gymkhana Club*) விளையாட்டுத்துறை, சமூக மற்றும் கலாச்சார நடவடிக்கைகளை ஊக்குவிப்பதற்காக 1884ஆம் ஆண்டில் இந்தியாவின் சென்னையில் நிறுவப்பட்ட ஒரு நிறுவனம் ஆகும். இந்தியாவின் இரண்டு 18-துளை கொண்ட குழிப்பந்தாட்ட மைதானம் ஒன்றை சொந்தமாக நடத்துகிறது. ஆசியாவில் உள்ள பழமையான *கோல்ப்* மைதானங்களில் இதுவும் ஒன்றாகும். 2009 ஆம் ஆண்டில், தமிழ்நாட்டின் ஆளுநராக இருந்த *சுர்ஜித்சிங் பர்னா*லா, சென்னை ஜிம்கானா விடுதியின் 125ஆவது ஆண்டை நினைவுகூறும் வகையில், *த க்ளோரி இயர்ஸ்* என்ற புத்தகத்தை வெளியிட்டார்.  

## வரலாறு
1884 ஆம் ஆண்டு ஏப்ரல் மாதத்தில், புகழ்பெற்ற காலனித்துவ ஆளுநரின் தேர்ந்தெடுக்கப்பட்ட குழு, ஜிம்கானா விடுதியை நிறுவியது. பிறகு, *பிரிகேடியர் ஜென்ரல் ஜான்சன்* என்பவர் விடுதியின் குறிக்கோள்கள் மற்றும் விதிகள உருவாக்கி அதற்கு "ஜிம்கானா" என்ற பெயரிட்டார்.  

விடுதியின் ஆரம்ப கால உறுப்பினர்களாக, காவல் படையைச் சேர்ந்தவர்கள், பிரித்தானிய நிர்வாகிகள் மற்றும் இந்திய உயர்குடி மக்கள் ஆகியோருக்காக ஒதுக்கப்பட்டது. வெம்ஹ்கடகிரியின் ராஜா திறந்தவெளி மைதானத்தில் ஒரு கூடாரம் அமைத்து போலோ என்ற விளையாட்டை விளையாட ஒரு மேடையை நன்கொடையாக வழங்கினார்.  

தற்போது இங்கு போலோ, சீட்டாட்டம், ரக்பி, டென்னிசு, கோல்ப், துப்பாக்கி சுடுதல் போன்ற விளையாட்டுகள் இந்த விடுதியின் உறுப்பினர்களால் ஆர்வத்துடன் விளையாடப்படுகிறது. மேலும், தென்னிந்திய அரசர்கள் ஜிம்கானா விடுதிக்காக கட்டிடங்கள், பில்லியர்ட்ஸ் மேஜைகள் மற்றும் போலோ விளையாட்டுக்கு தாராளமாக நன்கொடைகளை வழங்கியுள்ளனர்.  

## விடுதி
14 அறைகள் கொண்ட இந்த விடுதியில் -3 சொகுசு அறைகள், 6 சாதாரண அறைகள் மற்றும் 6 பெரிய அறைகள் உள்ளன. உள்நாட்டு மற்றும் சர்வதேச அளவில் இணைக்கப்பட்ட விடுதிகளின் உறுப்பினர்களுக்காக விடுதி அறைகள் வழங்கப்படுகிறது. அனைத்து அறைகளும் குளிரூட்டப்பட்டவை.  

## மற்ற வசதிகள்
இவ்விடுதியில் ஒரு விளையாட்டுப் பொருட்கள் கடை, முடித்திருத்தகம், அழகு நிலையம், பனிக்கூல் நிலையம் மற்றும் நன்கு பராமரிக்கப்படும் புத்தகம் மற்றும் டிவிடி நூலகம் ஆகியவை அமைந்துள்ளது.
# 144 (திரைப்படம்)



***144*** (திரைப்படம்) (144 (film)) 2015 இல், வெளிவந்த தமிழ் நகைச்சுவைத் திரைப்படம் ஆகும். இதை, ஜி மணிகண்டன் இயக்கி சி. வி. குமார், தயாரித்துள்ளார். இப்படத்தில், சிவா, அசோக் செல்வன், ஓவியா மற்றும் ஸ்ருதி ராமகிருஷ்ணன் ஆகியோர் முன்னணி வேடங்களில் நடித்துள்ளனர்.சுஜாதா எழுதியுள்ள *வசந்தகால குற்றங்கள்* என்ற புதினத்தை தழுவி இந்த *திரைப்படத்தின் கதை* அமைக்கப்பட்டுள்ளது.  

## நடிப்பு

- சிவா - தேசி
- அசோக் செல்வன் - மதன்
- ஓவியா - கல்யாணி
- ஸ்ருதி ராமகிருஷ்ணன் - திவ்யா
- முனீஷ்காந்த் ராமதாஸ் - ரவி வர்மன்
- மதுசூதன் ராவ் - ராயப்பன்
- சுஜாதா சிவக்குமார் - திவ்யாவின் தாய்
- உதய் மகேஷ் - 'பீலிங்ஸ்' ரவி
- அம்பானி சங்கர்

## தயாரிப்பு
இத் திரைப்படம், தயாரிப்பாளர் சி.வி. குமார் தயாரிப்பில் புதிய இயக்குனரான மணிகண்டன் இயக்கத்தில், சிவா, அசோக் செல்வன், ஓவியா மற்றும் ஸ்ருதி ராமகிருஷ்ணன் ஆகியோரின் நடிப்பில் பிப்ரவரி 2015 இல் படப்பிடிப்பு தொடங்கியது. அசோக் செல்வன் ஒரு சட்டவிரோத கார் ஓட்டுனராக சித்தரித்துக் கொண்ட படப்பிடிப்பு காட்சிகளை மதுரையில் படம் எடுத்தனர். ஒரு நீண்ட படப்பிடிப்புத் திட்டத்திற்குப் பிறகு, ஏப்ரல் 2015 இல், இந்த படம் முடிவடைந்தது என அறிவிக்கப்பட்டது.  

## ஒலிப்பதிவு
இத் திரைப்படத்திற்கு, ஷான் ரோல்டன் இசையமத்துள்ளார். இந்த படத்தில், ஆறு பாடல்கள் இடம்பெற்றுள்ளன. அவை கபிலன், ஷான் ரோல்டன், விவேக், காரைக்குடி மற்றும் பாரதி கணேசன் ஆகியோரால் எழுதப்பட்டது. பிகைண்ட்வுட் தனது விமர்சனத்தில், இந்த இசைத்தொகுப்பிற்கு 5 க்கு 2.5 ஐ மதிப்பிட்டு, "இது நல்ல ஆற்றல் மற்றும் வேடிக்கையான தருணங்களைக் கொண்ட ஒரு இசைத்தொகுப்பாக உள்ளது; ஆனால் ஷான் ரோல்டனிடம் ரசிகர்கள் வைத்திருந்த எதிர்பார்ப்புகள் குறைந்துவிட்டன." என்று விமர்சித்துள்ளது.  

## விமர்சன வரவேற்பு
*தி டைம்ஸ் ஆப் இந்தியாவின்* நிருபரான எம். சுகந்த் இந்த படத்திற்கு 5 க்கு 3 மதிப்பீடு அளித்து தனது விமர்சனத்தில், முண்டாசுப்பட்டி, ராஜதந்திரம் போன்று கதை அம்சம் உள்ளதாகவும் மற்றும் விரிவான தொகுப்பு மற்றும் திட்டமிடல் இல்லை என்பதை இப் படம் உணர்த்துகிறது எனவும் குறிப்பிட்டுள்ளார். மேலும், இது இயக்குனருக்கு முதல் படமாக இருப்பதால் சூது கவ்வும், ராஜதந்திரம் ஆகிய இரண்டு படங்களின் நவீனமயமாக்கல் இல்லை என்பதை நினைவூட்டுகிறது என்று கூறியுள்ளார்."
# வார்ப்புரு:Infobox election/row

<includeonly>|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  
</includeonly><noinclude>  
</noinclude>
# சென்னையில் சுகாதாரச் சேவை

முகப்புத் தோற்றம்.]]  
**சென்னையில்** சுகாதாரம் (*Healthcare in Chennai*) என்பது அரசு மற்றும் தனியார் மருத்துவமனைகளில் வழங்கப்படும் மருத்துவ மற்றும் சுகாதாரச் சேவையாகும். சென்னை வெளிநாடுகளிலிருந்து 45% பயணிகளையும் உள்நாட்டு சுகாதாரச் சுற்றுலாப் பயணிகளில் 30 முதல் 40% வரையும் சென்னை மருத்துவச் சுற்றுலா ஈர்க்கிறது. இதனால் இந்நகரம் 'இந்தியாவின் ஆரோக்கியத் தலைநகரம்' என அழைக்கப்படுகிறது. நகரம் முழுவதும் அமைந்துள்ள பல சிறப்பு மருத்துவமனைகளுக்கு ஒவ்வொரு நாளும் 150 க்கும் மேற்பட்ட சர்வதேச நோயாளிகள் வருகின்றனர். மேலும் நகரத்தில் உள்ள சிறப்பு மருத்துவமனைகளில் வழங்கப்படும் வசதிகள் ஆகியவையும் இதில் அடங்கும். 1785 ஆம் ஆண்டில், வங்காளம், சென்னை மற்றும் பாம்பே போன்ற மாநிலங்களில் 234 அறுவை நிபுணர்கள் கொண்ட மருத்துவ துறைகள் நிறுவப்பட்டன.  

## வீட்டு பராமரிப்பு
வீட்டு சுகாதாரச் சேவைகள் மற்றும் வீட்டு செவிலியர் சேவைகள் இந்தியாவில் வளர்ந்து வரும் நிகழ்வுகள் ஆகும். சென்னை மற்றும் பெங்களூரை அடிப்படையாகக் கொண்டு 300 க்கும் மேற்பட்ட செவிலியர்கள் இது போன்ற சேவைகளை வழங்குகின்றனர்.  

## மருத்துவ கல்வி
தனியார் மருத்துவக் கல்லூரிகள் தவிர, நான்கு அரசு மருத்துவ கல்லூரிகள் மற்றும் ஒரு தொழிலாளர் காப்புறுதி மருத்துவக் கல்லூரி ஆகியவை உள்ளன. சென்னை அரசு மருத்துவக் கல்லூரி, ஸ்டான்லி மருத்துவக் கல்லூரி, கீழ்பாக்கம் மருத்துவக் கல்லூரி, ஓம்ந்தூரர் அரசு மருத்துவக் கல்லூரி ஆகிய நான்கும் அரசு மருத்துவக் கல்லூரி ஆகும்.  

## மருத்துவ சுற்றுலா
சென்னை மற்றும் வெளிநாடுகளில் இருந்து வரும் மக்கள் இங்குள்ள மருத்துவமனைகளில் சிகிச்சை பெற விரும்பும் நகரங்களில் ஒன்றாக சென்னை இருக்கிறது. இந்திய தொழிலதிபர்களின் கூட்டமைப்பு (*சிஐஐ*) மேற்கொண்ட ஒரு ஆய்வின் படி, நாட்டின் மருத்துவ சுற்றுலாப் பயணிகளில் சுமார் 40 சதவீதத்தை சென்னை ஈர்க்கிறது. 2013 ஆம் ஆண்டளவில், நகரம் ஒவ்வொரு நாளும் 200 வெளிநாட்டு நோயாளிகளைப் பெறுகிறது. சென்னையில் உள்ள மருத்துவமனைகளில் மருத்துவ சிகிச்சைக்காக நாட்டின் கிழக்கு பகுதியில் இருந்து வரும் நோயாளிகளுக்களின் போக்குவரத்த்திற்காக, கொல்கத்தா மற்றும் சென்னை இடையே ஹவுராவிலிருந்து இயக்கப்படும் *கோரமண்டல் எக்ஸ்பிரஸ்*, *இரயில்* *ஆம்புலன்ஸ் எக்ஸ்பிரஸ்* என்றே அழைக்கப்படுகிறது.  

நைஜீரியா, கென்யா, புருண்டி, காங்கோ, பங்களாதேஷ், ஓமன் மற்றும் ஈராக் போன்ற வளரும் மற்றும் வளர்ச்சியடையாத நாடுகளிலிருந்து வெளிநாட்டவர்கள் குறிப்பாக மேம்பட்ட மருத்துவத்திற்கு இங்கு வருகிறார்கள். ஒவ்வொரு மாதமும் *மியாட்* மருத்துவமனை கிட்டத்தட்ட 300 வெளிநாட்டு நோயாளிகளைப் பெறுகிறது.  

## அரசு சாரா நிறுவனங்கள்
சென்னை நகரம் சுகாதாரத்திற்கு இலாப நோக்கற்ற நிறுவனங்கள் மற்றும் அரசு சாரா அமைப்புக்களின் வலுவான தளமாக உள்ளது. இதற்கு 'இந்திய இதய சங்கம்' ஒரு உதாரணமாகும், இது இதய நோய் வராமல் தடுப்பதில் கவனம் கொள்கிறது. தமிழ்நாட்டில் 1997 ஆம் ஆண்டிலிருந்து மனிதனின் உயிரற்ற உடலை நன்கொடையாகப் பெற்று செயல்படும் மோகன் அறக்கட்டளை மற்றொருஅரசு சாரா அமைப்பாகும்.  

## விமர்சனங்கள்
சென்னை சுகாதரத்தின் 'மெக்கா' என அழைக்கப்பட்ட போதிலும், நகரில் உள்ள ஆறு தனியார் மருத்துவமனைகள் மட்டுமே 2012 ஆம் ஆண்டு முதல் மருத்துவமனைகள் மற்றும் சுகாதார சேவைகள் வழங்குவதற்கான தேசிய வாரியத்தின் அங்கீகாரம் பெ;ற்றுள்ளனன.  

*ஜர்னல் ஆப் கிளினிக்கல் ஃபார்மசி அண்ட் தெரபிடிக்ஸ்* என்ற பத்திரிகையின் 2011 ஆகஸ்ட் வெளியீட்டில் வெளியிடப்பட்ட ஒரு ஆராய்ச்சி ஒன்று, நகரில் கிடைக்கக்கூடிய போலி மருந்துகளை மாதிரி ஆய்வுகள் மேற்கொள்ள போதிய வசதி இல்லை எனவும், 43 சதவீத மருந்துகள் தரமற்றவை எனவும் கூறுகிறது.
# பெங்களூரில் உள்ள சோழர் கோவில்களின் பட்டியல்

சோழப் பேரரசானது தென் இந்திய வரலாற்றில் மிகப்பெரிய ஆளுமை வாய்ந்த அரச மரபுகளில் ஒன்றாக இருந்தது. பெங்களூரை சோழர்கள் கிட்டத்தட்ட ஒரு நூற்றாண்டு காலம் வரையிலும் ஆட்சி செய்தனர். சோழர்களின் அதிகாரத்தின் மையப்பகுதியாக காவேரி ஆறு பாயும் வளமான வடிநிலப் பகுதி என்றாலும் அவர்கள் தங்கள் அதிகாரத்தின் உச்சியில் இருந்தபோது இன்றைய பெங்களூர் உட்பட பெரிய நிலப்பரப்பை ஆட்சி செய்தனர். முதலாம் ராஜராஜ சோழனின் ஆட்சியின் போது, ​​கி.பி. 1004 ஆம் ஆண்டில், சோழர்கள் மேற்கு கங்காவதியை தோற்கடித்த பிறகு பெங்களூரையும் கைப்பற்றினர். இவர்கள் தங்கள் ஆட்சிக் காலத்தில், பெங்களூரில் உள்ள சொக்கநாதஸ்வாமி கோயில், முக்தி நாதேஸ்வரா கோயில், சோழீஸ்வரர் கோவில், சோமேஸ்வரா கோயில் போன்ற பல கோயில்களைக் கட்டினார்கள். பெங்களூரின் டொம்லூர் சோமேசுவரர் கோயிலின் பழமையான கல்வெட்டுகளானது கி.பி 10 ஆம் நூற்றாண்டிற்கு முற்பட்டவை ஆகும். இதுவே பெங்களூர் நகரின் பழமையான கோவிலாகும். முதலிலில் ராஜராஜ சோழனால் கட்டப்பட்ட இக்கோயிலானது அதன் பின்னர் போசளர் மற்றும் விஜயநகர ஆட்சியாளர்களால் புதுப்பிக்கப்பட்டது. இக்கோயிலில் முதலில் சிவபெருமான் மட்டுமே இருந்தார் ஆனால் பின்னர் உள்ளூர் வைணவர்களுக்காக விஷ்ணு கோவில் கட்டப்பட்டது.  

சோழர்களின் ஆட்சியில் இருந்த கர்நாடகத்தின் கங்க நாட்டின் பகுதியானது கி.பி. 1117 இல் ஹொய்சாலர்களிடம் இழந்தனர். ஆனால் கிழக்கு கங்கவடியானது (மைசூர் மாவட்டப் பகுதி) விக்ரமா சோழனின் காலமான கி.பி. 1125 இல் சோழர்களால் கைப்பற்றப்பட்டது. மேலும் கன்னட நாட்டில் சோழர் ஆட்சிப் பகுதிகள் மூன்றாம் குலோத்துங்க சோழர் காலம் வரை நீடித்தது. கர்நாடகத்தில், குறிப்பாக மைசூர் மாவட்டத்தில் உள்ள தமிழர் குடியிருப்பானது சோழர் காலத்திற்கு பின்பும் தொடர்ந்து இருந்து வருகிறது. தென்னிந்தியாவில் சைவ சமயமானது ஆழமாக வேரூன்றி உள்ளதற்கு முதன்மைக் காரணம் சோழர் ஆட்சியே. ஹொய்சள அரசர்கள் தங்கள் நாடு முழுவதும் சோமேஸ்வரா கோயில்களைக் கட்டினர். பொதுவான சோமேஷ்வரர் கோவிலில் ஒரு தாமரைக் குளம் அமைக்கப்படும்.  

மடவாளத்தில் உள்ள சோமேஸ்வர ஆலயம் கி.பி. 1247 ஆம் ஆண்டில் கட்டப்பட்டது. பெங்களூர் நகரத்தில் பழமையான கோயில்களில் ஒன்றாக அல்சூர் சோமேஸ்வரர் கோயில் உள்ளது. இங்கு பிரதான தெய்வம் நந்தி என்றாலும், பிரம்மா மற்றும் விஷ்ணு போன்ற மற்ற கடவுள்களும் இங்கே வணங்கப்படுகிறார்கள். பின்னர் இக்கோயிலானது கெம்பே கௌடாவால் புதிப்பிக்கப்பட்டு இராஜகோபுரம், மதில்சுவர் போன்றவை கட்டப்பட்டன. பசவனங்குடியில் உள்ள 800 வருட வயதான காளிகாம்பள் கமாடீஸ்வரார் கோயிலானது பெங்களூர் நகரத்தின் இரண்டாவது பெரிய கோயிலாகும். கோயில்களானது சமய வளர்ச்சியைத் தவிர அறிவார்ந்த நடவடிக்கைகளுக்கும் பயன்படுத்தப்பட்டன இதனால் மக்களுக்கு வேலைவாய்ப்பும் கிடைத்தது.  

## பெங்களூரில் உள்ள சோழர் கோவில்களின் பட்டியல்

| எண். | பெயர் | இடம் | காலம்/ஆரம்பகால கல்வெட்டு | ஆதாரம். |
| --- | --- | --- | --- | --- |
| 1 | சொக்கநாதசுவாமி கோவில் | தொம்மலூரு | கி.பி. 10 ஆம் நூற்றாண்டு |  |
| 3 | காசி விசுவேசுவரர் கோவில் | கடுகோடி |  |  |
| 4 | வசந்த வல்லவர் கோவில் | வசந்தபுரா |  |  |
| 5 | ஆனந்த லிங்கேசுவர கோவில் | ஹெபால் |  |  |
| 6 | ஈசுவர கோயில் | கெங்கேரி | கி.பி. 1050 |  |
| 7 | தர்மேசுவரர் கோவில் | கொன்றஹள்ளி | கி.பி. 1065 |  |
| 8 | மடுறம்மா கோவில் | ஹுஸ்கூர் | கி.பி. 11 ஆம் நூற்றாண்டு |  |
| 9 | முக்தி நாதீசுவரர் கோவில் | ப்பின்னமங்கலா | கி.பி. 1110 |  |
| 10 | சோமேசுவரா கோவில் | மடவாளம் | கி.பி. 1247 |  |
| 12 | சோமேசுவரா சுவாமி கோவில் | அகரா | 1500 ஆண்டுகள் |  |
| 13 | சோமேசுவரா கோயில் | மார்த்தஹள்ளி | கி.பி. 1508 | } |

## ஆதாரங்கள்
# நாங்க


***நாங்க*** ***(Naanga)*** 2012இல் வெளிவந்த இந்திய தமிழ் திரைப்படமாகும். செல்வா ,இயக்கிய இந்த படத்தில், முன்னணி வேடங்களில் புதுவரவுகள் நடித்துள்ளனர். இத்திரைப்படம், செல்வாவின் இயக்கத்தில் வெளியான 25 வது படமாகும். இப் படத்தின் கதை, திருச்சி கல்லூரியின் 1985ம் ஆண்டு படித்த மாணவர்கள் மீண்டும் 2011இல் சந்திக்கின்றனர். அப்போது ஏற்படும் சுவாரசியமான நிகழ்ச்சிகளின் தொகுப்பாக அமந்துள்ளது. இத்திரைப்படம், மார்ச் 9, 2012 இல் வெளியிடப்பட்டது.  

## நடிப்பு
- நிவாஸ் ஆதித்யன் - மணி
- சஞ்சய் கிருஷ்ணா - சந்திரன்
- முனீஷ் - பாஷா
- வினோத் - தயா
- உதய் - பாபு
- ஷாகிர்
- அஸ்வின் ராஜா
- விருமாண்டி
- விஷ்ணுபிரியா - தேவி
- ஷிவானி பாய்
- கஸ்தூரி
- ராஜ்கபூர்

## தயாரிப்பு
படத்தில் முன்னணி கதாபாத்திரங்களில், செல்வா பிரபலமான திரைப்பட நடிகர்களின் குழந்தைகளை நடிக்க வைத்திருந்தார். சஞ்சய் கிருஷ்ணா நடிகர் மற்றும் இயக்குநர் சந்தான பாரதியின், மகனாவார். நிவாஸ், நடிகர் ஆதித்யனின் மகன், முனீஷ், தெலுங்கு இசையமைப்பாளர் வாசு ராவின் மகன், தயாரிப்பாளர் குருசாமியின் மகன் வினோத் மற்றும் திரைப்பட விநியோகஸ்தரான சந்திரசேகரின் மகன் உதய் ஆகியோர் இத் திரைப்படத்தில் நடித்துள்ளனர். திரைப்படத்தின் எதிரி நாயகன் பாத்திரத்தில் பிரபலமான பின்னணிப் பாடகர் மனோவின் மகன் ஷாகிர் நடித்தார். அதே நேரத்தில் நகைச்சுவை நடிகர் *பாஸ் என்கிற பாஸ்கரனில்* தோன்றிய தயாரிப்பாளர் வி. சுவாமிநாதனின் மகன் அஸ்வின் ராஜா நகைச்சுவை நடிகராக நடித்துள்ளார். விஷ்ணு ப்ரியா, ஷிவானி பாய், வைதேகி மற்றும் அரசி ஆகியோர் முன்னணி பெண் கதாபாத்திரங்களாக, தமிழ்த் திரைப்படங்களில் அறிமுகமானார்கள். முன்னாள் முன்னணி நடிகை கஸ்தூரி ஒரு முக்கியக் கதாபாத்திரத்தில் நடித்துள்ளார். இவர்கள் இருவரும் கிட்டத்தட்ட இருபது ஆண்டுகளுக்கு பிறகு செல்வாவுடன் மீண்டும் இணைந்தனர். 1980 களில் இளையராஜா பயன்படுத்திய அதே ராகங்களில் படத்திற்காக எட்டு பாடல்களை பால பாரதி இசையமைத்துள்ளார். இந்திய திரைப்படத்துறையில் படத்தொகுப்பாளராக பணியாற்றும் சுரேஷ் உர்ஸின் மகன் ராகவன் உர்ஸ் இப் படத்திற்கு படத்தொகுப்பாளராக செல்வா அறிமுகப்படுத்தியுள்ளார். தனது விமர்சனத்தில் *இந்து* விமர்சகர் மாலதி ரங்கராஜன் பின்வருமாறு எழுதினார்: இத் திரைப்படம், "புதிய முகங்களைக் கொண்ட ஒரு புதிய அணுகுமுறை, ஒரு அரிய கதையம்சம், இது ஒரு முழுமையான குழுவிற்கு சமமான முக்கியத்துவம் தந்த திரைப்படமாகும் என்றும், இதில் வருகின்ற ஐந்து - சிறந்த சித்தரிப்புகள், ஒரு சில வழக்கமான சொற்றொடர்கள், நகைச்சுவை காட்சிகளின் கலவையாக செல்வாவின் "*நாங்க* " திரைப்படம் உள்ளது என்று கூறியுள்ளார்.  

*பிகைண்ட்வுட்ஸ்.காமின்* ஒரு விமர்சகர் இப் படத்திற்கு 5க்கு 1.5 மதிப்பீடு வழங்கினார்,*இந்தியாகிளிட்ஸ்.காம்* இவ்வாறு மேற்கோளிட்டுள்ளது: *நாங்க*" திரைப்படம், 1980 களின் சுறுசுறுப்பு மற்றும் மனநிலையை சரியான முறையில் மறுபடியும் மறுபரிசீலனை செய்வதன் மூலம் செல்வா மீண்டும் ஒரு மதிப்புமிக்க கதையைக் கூறுகிறார்." என்று மிதமிஞ்சி வாக்குறுதி அளித்துள்ளது'' நௌரன்னிங்.காமிலிருந்து ரோஹித் ராமச்சந்திரன் இப் படம் "நேர்மையான தோல்வி" என்று குறிப்பிட்டுள்ளார்.
# 2006–07 தமிழ்நாடு சட்டசபை இடைத்தேர்தல்


**2006–07 தமிழ்நாடு சட்டசபை இடைத்தேர்தல்** (*Tamil Nadu assembly by-election, 2006-07*) - இந்தியாவில் தமிழ்நாட்டில் இரண்டு மாநில சட்டசபை தொகுதிகளுக்கான இடைத்தேர்தல் இரண்டு தனித்தனி கட்டங்களில் நடைபெற்றது. மதுரை மத்திய சட்டமன்றத் தொகுதிக்கு 2006 அக்டோபர் 11 ம் தேதி தேர்தல் நடைபெற்றது, மதுரை மேற்கு சட்டமன்றத் தொகுதிக்கு ஜூன் 26, 2007 அன்று நடைபெற்றது.  

இரண்டு கட்டங்களாக நடைபெற்ற இந்த இடைத்தேர்தல்களில் திராவிட முன்னேற்றக் கழகத்திற்கும். மற்றும் ஜனநாயக முற்போக்குக் கூட்டணியில் அங்கம் வகித்த இந்திய தேசிய காங்கிரசுக்கு வெற்றியைக் கொடுத்தது. 2006ல் நடைபெற்ற தமிழ்நாடு சட்டமன்றத் தேர்தல்களில் அனைத்திந்திய அண்ணா திராவிட முன்னேற்றக் கழகம் மற்றும் அதன் கூட்டாணிக் கட்சிகள் ஜனநாயக முற்போக்குக்கூட்டணியை விட அதிக வாக்குகளைப் பெற்றிருந்தாலும், மதுரை தொகுதியில் அனைத்து தொகுதிகளும் கணக்கில் எடுத்துக் கொள்ளப்பட்டு தி.மு.க வெற்றி பெற்றது என அறிவிக்கப்பட்டது..  

## கூட்டணி முடிவு
2007 ல் நடைபெற்ற இரண்டாவது இடைத் தேர்தல் முடிவுகள் கட்சிகளின் கூட்டணிகளில் பிரதிபலித்தது.  
| தி.மு.க | 96 | அ.இ.அ.தி.மு.க | 60 (-1) | தேமுதிக | 1 |  |
| --- | --- | --- | --- | --- | --- | --- |
| இதேகா | 34 (+1) | மதிமுக | 6 | சுயேச்சை | 1 |  |
| பாமக | 18 | விசிக | 2 |  |  |  |
| சிபிஐ(எம்) | 9 |  |  |  |  |  |
| சிபிஐ | 6 |  |  |  |  |  |
| மொத்தம் (2007) | 164 | மொத்தம் (2007) | 69 | மொத்தம் (2007) | 2 |  |
| மொத்தம் (2006) | 163 | மொத்தம் (2006) | 69 | மொத்தம் (2006) | 2 | } |
## முதல் தேர்தல்
திராவிட முன்னேற்ற கழக அரசாங்கத்தின் அமைச்சராக இருந்த தி.மு.க.வின் பி. டி. ஆர். பழனிவேல் ராஜனின் மரணத்தின் காரணமாக இந்தத் தேர்தல் நடத்த வேண்டிய அவசியம் ஏற்பட்டது. 2006 அக்டோபர் 11 ம் தேதி தேர்தல் நடைபெற்றது.  

## இரண்டாவது இடைத்தேர்தல்
அ.தி.மு.க. சட்டமன்ற உறுப்பினர், எஸ். வி. சண்முகம் மரணத்தின் காரணமாக இந்தத் தேர்தல் நடத்த வேண்டிய அவசியம் ஏற்பட்டது. ஜூன் 26, 2007 அன்று நடைபெற்றது.
# எஸ். ஈஸ்வரன்


**சுப்பிரமணியம் ஈஸ்வரன்** (*Subramaniam Iswaran* (பிறப்பு: 1962), சிங்கப்பூர் அரசியல்வாதி ஆவார். இவர் 2021 முதல் 2024 வரை போக்குவரத்து அமைச்சராகவும், 2018 முதல் 2021 வரை வணிகத் தொடர்புகள் அமைச்சராகவும் பணியாற்றினார்.'''  

இவரது தொழில் வாழ்க்கையில் பல நிறுவனங்களில் இயக்குநராக இருந்துள்ளார். 1996 முதல் 1998 வரை சிங்கப்பூர் *டெக்னாலஜிஸ்* நிறுவனத்தில் மூலோபாய அபிவிருத்தி இயக்குநராகவும், 2003 முதல் 2006 வரை *டெமாசெக் ஹோல்டிங்ஸ்* நிறுவனத்தின் நிர்வாக இயக்குனராகவும் இருந்தார் இவர் நவம்பர் 2003 முதல் *குயின்டில்ஸ் டிரான்ஸ்நேஷனலின்* இயக்குநராக பணிபுரிந்தார், சன்னிங்கேல் டெக் என்பதில் 2005 சூலை முதல் 2006 சூன் வரை, *ஷின் கார்ப்பரேசனில்* 2006 வரை, *ஷிசெம்ப்கார்ப்* நிறுவனத்தில் 2003 சனவரி முதல் 2004 ஏப்ரல் வரை மற்றும் பல தொழில்களில் இயக்குநராக பணிபுரிந்துள்ளார். சூன் 2003 முதல் சூன் 2006 வரை *ஹைப்ளக்ஸ்* நிறுவனத்தின் நிர்வாக இயக்குனராகவும் இருந்தார். 2018 ஆம் ஆண்டு ஏப்ரல் 24 ஆம் தேதியில் தகவல் தொடர்புத்துறை அமைச்சர் *யாகூப் இப்ராஹிம்* ஓய்வு பெற்ற பின்னர் அத்துறைக்கு அமைச்சராக உள்ளார்.  

### கையூட்டு, ஊழல் புலனாய்வு விசாரணை
2023 சூலை 11 அன்று, ஈசுவரன் கைது செய்யப்பட்டு பிணையில் விடுவிக்கப்பட்டார். இவரது கடவுச்சீட்டும் பறிமுதல் செய்யப்பட்டது.  

2023 சூலை 12 அன்று, ஊழல் புலனாய்வுப் பணியகத்தால் (CPIB) குறிப்பிடப்படாத ஊழல் விசாரணையில் உதவ ஈசுவரனும் வேறு சிலரும் அழைக்கப்பட்டனர். பணியகத்தின் விசாரணை குறித்து விளக்கமளிக்கப்பட்டதும், பிரதமர் லீ சியன் லூங், விசாரணைகள் முடியும் வரை உடனடியாக விடுமுறையில் செல்லுமாறு ஈசுவரனுக்கு அறிவுறுத்தினார்; சீ ஓன் தாட் பதில் போக்குவரத்து அமைச்சராக நியமிக்கப்பட்டார். போக்குவரத்து அமைச்சர் ஈசுரவனுடன் உள்ள தொடர்புகள் பற்றித் தகவல் அளிக்குமாறு புலனாய்வுப் பிரிவு Hotel Properties நிறுவனத்தின் நிர்வாக இயக்குநர் ஓங் பெங் செங் என்பவருக்கு கைதாணை பிறப்பித்தது. அவரும் பின்னர் கைது செய்யப்பட்டுப் பிணையில் விடுவிக்கப்பட்டார்.  

1986 நவம்பருக்குப் பிறகு, சிங்கப்பூரில் ஈசுவரனின் வழக்கு ஒரு அமைச்சரை உள்ளடக்கிய முதல் உயர்மட்ட ஊழல் விசாரணையாகும். 1986 இல் தேசிய வளர்ச்சிக்கான அமைச்சர் டெக் சியாங் வான் கையூட்டுக் குற்றச்சாட்டுகளுக்காக புனாய்வுப் பணியகத்தால் விசாரிக்கப்பட்டார், இருப்பினும் அவர் முறையாக குற்றம் சாட்டப்படுவதற்கு ஒரு மாதத்திற்கு முன்னர் தற்கொலை செய்து கொண்டார்.  

## கல்வி
ஈஸ்வரன் *செயின்ட் ஆண்ட்ரூ* பள்ளியின் முன்னாள் மாணவர் ஆவார். இவர் அடிலெய்டு பல்கலைக்கழகத்தில் பொருளாதாரம் படித்து, அங்கு முதல் வகுப்பு மரியாதை பட்டம் பெற்றார். ஆர்வர்டு பல்கலைக் கழகத்தில் ஒரு பொது நிர்வாகத்தில் முதுகலைப் பட்டம் பெற்றுள்ளார்.  

## தனிப்பட்ட வாழ்க்கை
ஈஸ்வரன் *கே. மேரி டெய்லர்* என்பவரை மணந்தார். இத்தம்பதியருக்கு, மோனிசா ஒரு மகளும், சஞ்சையா, கிருஷண் இரண்டு மகன்களும் இருக்கின்றனர்.
# துடுப்பு வால் கரிச்சான்


**துடுப்பு வால் கரிச்சான்** (*greater racket-tailed drongo*) என்பது நடுத்தர அளவிலான ஒரு ஆசிய பறவை ஆகும். இது நீண்ட துடுப்பு போன்ற வாலைக் கொண்டுள்ளதால் இப்பெயரைப் பெற்றது. இவை பெரும்பாலும் மலையை ஒட்டிள்ள காடுகளில் காணப்படும். இவை எப்போதும் சத்தம் எழுப்பிக்கொண்டே இருக்கக்கூடியன. மேலும் இது ராஜாளி, வல்லூறு போன்ற பறவைகளைப் போல ஒலியெழுப்பும் ஒப்புப்போலிப் பண்பையும் கொண்டது. இது பூச்சிகளை வேட்டையாடி உண்பதால், இயற்கை பூச்சிக் கட்டுப்படுத்தியாக வேளாண்மைக்கு உதவுகிறது.  

## வகைப்பாடு
துடுப்பு வால் கரிச்சானில் 13 துணையினங்கள் அங்கீகரிக்கபட்டுள்ளன:  
- *D. p. grandis* (கோல்ட், 1836) – வட இந்தியா முதல் மேற்கு மற்றும் வடக்கு மியான்மர் மற்றும் தெற்கு சீனா மற்றும் வடக்கு இந்தோசீனா வரை
- *D. p. rangoonensis* (கோல்ட், 1836) – மத்திய இந்தியா, பங்களாதேஷ், மத்திய மியான்மர் மற்றும் வடக்கு தாய்லாந்து வழியாக மத்திய இந்தோசீனா வரை
- பாரடைசியஸ் துடுப்பு வால் கரிச்சான் *D. p. paradiseus* (லின்னேயஸ், 1766) – தென்னிந்தியாவிலிருந்து தெற்கு தாய்லாந்து, வடக்கு மலாய் தீபகற்பம் மற்றும் தெற்கு இந்தோசீனா வரை
- *D. p. johni* (ஆர்டெர்ட், 1902) – ஆய்னான் (தென்கிழக்கு சீனாவிற்கு அப்பால்)
- *D. p. ceylonicus* வௌரி, 1949 – இலங்கை
- *D. p. otiosus* (ரிச்மண்ட், 1902) – அந்தமான் தீவுகள்
- *D. p. nicobariensis* (பேக்கர், இசிஎஸ், 1918) – நிக்கோபார் தீவுகள்
- *D. p. hypoballus* (ஓபர்ஹோல்சர், 1926) – நடு மலாய் தீபகற்பம்
- *D. p. platurus* வைலோட், 1817 – தெற்கு மலாய் தீபகற்பம், சுமத்ரா மற்றும் அருகிலுள்ள தீவுகள்
- *D. p. microlophus* (ஓபர்ஹோல்சர், 1917 – தென் சீனக் கடலில் உள்ள தீவுகள் (தியோமான் தீவு, அனம்பாஸ் தீவுகள் மற்றும் வடக்கு நதுனா தீவுகள்)
- *D. p. brachyphorus* (போனபார்டே, 1850) – போர்னியோ
- *D. p. banguey* (சேசன் & குளோஸ், 1929) – வடக்கு போர்னியோவில் உள்ள தீவுகள்
- *D. p. formosus* (கபானிஸ், 1851) – சாவகம்

## விளக்கம்
இது பெரும்பாலும் ஆசியாவில் காணப்படுகிறது. இது துடுப்புபோன்ற தனித்துவமான வாலைக் கொண்டுள்ளது. இதன் முன் தலையில் அலகுக்கு அருகில் கிரிடம் போன்று இறகுகள் தூக்கலாகக் காணப்படும். இப்பறவைகளில் ஆண், பெண் என இரு பறவைகளுக்கு இடையில் பெரியதாக வேறுபாடு ஏதும் இல்லை. தென்னிந்தியாவில், முக்கியமாக மேற்குத்தொடர்ச்சி மலைகளை ஒட்டிய காடுகளில் காணப்படுகின்றன.  

தென்னிந்தியாவில் காணப்படும் துணையினமான பாரடைசியஸ் துடுப்பு வால் கரிச்சானைவிடவிட வட இந்தியாவில் காணப்படும் துணையினத்தின் (*D. p. grandis*) தலைக் கொண்டை பெரியதாக இருப்பதோடு துடுப்பு வாலும் சற்று நீளமாக இருக்கும். இலங்கையில் காணப்படும் துணையினத்தின் (*D. p. ceylonicus*) தலைக் கொண்டை மிக நுட்பமானது. துடுப்பு வாலும் அளவில் சிறியது.  
## நடத்தை
இவை பூச்சிகளையும், பூந்தேனையும், பழங்களையும் உண்ணக்கூடியது இதன் கால்கள் மிகவும் சிறியவை என்பதால், எப்போதும் மரத்தின் உச்சியில் இருக்கும் சிறிய கிளையில் அமர்ந்து இருக்கும். துணிவு மிக்கப்பறவையான இது தன் எல்லைக்குள் வரும் பறவைகளை கொத்தி விரட்டும்.
# நெருங்கி வா முத்தமிடாதே

**நெருங்கி வா முத்தமிடாதே** (***Nerungi Vaa Muthamidathe***) லட்சுமி ராமகிருஷ்ணன் இயக்கத்தில் 2014 ஆம் ஆண்டு வெளிவந்த இந்தியத் தமிழ்த் திரைப்படமாகும். பியா பாஜ்பாய், ஷபீர், ஸ்ருதி ஹரிஹரன், ஏ. எல். அழகப்பன், ஒய். ஜி. மகேந்திரன் மற்றும் பலர் நடித்திருக்கும் இப்படத்திற்கு ஒளிப்பதிவு செய்தவர் ஏ. வினோத் பாரதி ஆவார். ஏ. வி. அனூப் தயாரிப்பில், மேட்லி ப்ளூஸ் இசை அமைப்பில், 31 அக்டோபர் 2014 ஆம் தேதி வெளியானது.  

## நடிகர்கள்
- பியா - மாயா
- ஷபீர் - சந்துரு
- சுருதி ஹரிஹரன் - மஹா
- ஏ. எல். அழகப்பன் - காளீஸ்வரன்
- விஜி சந்திரசேகர் - சீதா
- ஒய். ஜி. மகேந்திரன் - சுப்பிரமணியன்
- தம்பி ராமையா - ராஜ கோபாலன்
- பாலா சரவணன் - சொக்கு
- நடராசன் - மாயாவின் நண்பன்
- அம்பிகா
- இலட்சுமி ராமகிருஷ்ணன்
- ஏ. வி. அனூப்
- சியாம் சாகர்
- கவுதம் குரூப்
- பிரதிக்
- ராமகிருஷ்ணன்

## தயாரிப்பு
இலட்சுமி ராமகிருஷ்ணன், தனது இரண்டாவது திரைப்படம் திருச்சி-காரைக்கால் பயணம் தொடர்பாகவும், வாகன எரிபொருள் நெருக்கடியை சார்ந்தும் இருக்கும் என்று அறிவித்தார். கதாநாயகியாக பியா பாஜ்பாயும், தமிழ் திரைப்படங்களில் முதல் முறையாக அறிமுகமாகும் ஸ்ருதி ஹரிஹரனும் தேர்வு செய்யப்பட்டனர். தனது கணவர் ராமகிருஷ்ணன் மற்றும் தயாரிப்பளார் ஏ. வி. அனூப் ஆகியோர் படத்தில் சிறுவேடத்தில் நடித்திருப்பதாகவும், தனது இளைய மகள் ஷ்ரேயா இயக்கத்தில் உதவிய இருந்ததாகவும் லட்சுமி ராமகிருஷ்ணன் மேலும் அறிவித்தார்.  

இந்தத் திரைப்படம் எழுபது நாட்களில் படமாக்கப்பட்டது. தனது முந்தைய படைப்பை (ஆரோகணம் 2012) காட்டிலும் , இப்படம் புத்துணர்வுடன் இருக்கும் என்று லட்சுமி ராமகிருஷ்ணன் தெரிவித்தார். இந்தப் படத்தின் பெயர், ஒரு லாரியின் பின் எழுதியிருந்த வாசகத்தைச் சார்ந்தது.  

## ஒலிப்பதிவு
பிரசாந்த் டெக்னா மற்றும் ஹரிஷ் வெங்கட் இருக்கும் மேட்லி ப்ளூஸ், படத்தின் பின்னணி மற்றும் பாடல்களின் இசையை அமைத்தது. ஆறு பாடல்களை கொண்ட ஒலித்தொகுப்பு 25 செப்டம்பர் 2014 ஆம் தேதி சூரியன் பண்பலை வானொலி ஸ்டுடியோவில் வெளியானது. 10-க்கு 8 மதிப்பெண்கள் பெற்று, அறிமுக இசை அமைப்பாளர்கள் இருவரும் நல்ல இசையை தந்துள்ளதாக விமர்சனம் செய்யப்பட்டது. படத்தின் அனைத்து பாடல்களுக்கும் வரிகள் எழுதியது நா. முத்துக்குமார் ஆவார்.  
**பாடல்களின் பட்டியல்**

| 1 | கலிகாலம் | ஷங்கர் மஹாதேவன் | 4:35 |  |
| --- | --- | --- | --- | --- |
| 2 | ஹே சுற்றும் பூமி | மிலி நாயர், ஹரிஷ் வெங்கட் | 3:39 |  |
| 3 | யார் | நந்தினி ஸ்ரீகர் | 4:42 |  |
| 4 | யாரும் பாக்காம | சின்மயி | 3:42 |  |
| 5 | கலிகாலம் (பின்னணி) | - | 4:32 |  |
| 6 | யாரும் பாக்காம (பின்னணி) | - | 3:42 | } |

## வரவேற்பு
நல்ல கதையாக இருந்தாலும், நீண்ட திரைக்கதையை கொண்ட படம் என்றும், சாதி கலப்பு, காதல், தந்தை மகன் உறவு, தாய் மகள் உறவு, அரசியல் ஊழல் போன்ற பல பிரச்சனைகளை வெறும் 114 நிமிடங்களில் இயக்குநர் காட்சிப்படுத்த முயற்சி செய்துள்ளதாகவும், விமர்சனம் செய்யப்பட்டது.
# துறைமுகம் (திரைப்படம்)

**துறைமுகம் (*Thuraimugam*)** கே ராஜேஷ்வர் இயக்கத்தில் 1996 ஆம் ஆண்டு வெளிவந்த இந்தியத் தமிழ்த் திரைப்படமாகும். ஜார்ஜ் தயாரிப்பில் ஆதித்தியன் இசை அமைப்பில் 25 அக்டோபர் 1996 ஆம் தேதி இப்படம் வெளியானது. அருண்பாண்டியன், ஷோபனா, லிவிங்ஸ்டன், அலெக்ஸ், பூர்ணம் விஸ்வநாதன், சார்லி, ஜெய்கணேஷ், கவிதா மற்றும் பலர் நடித்துள்ளனர்.  

## நடிகர்கள்
சி அருண் பாண்டியன், ஷோபனா, லிவிங்ஸ்டன் (நடிகர்), அலெக்ஸ், பூர்ணம் விஸ்வநாதன், சார்லி, ஜெய்கணேஷ், கவிதா, ஜார்ஜ், சாவித்திரி, டிஸ்கோ சாந்தி, அனுஷா, ஷகிலா, கிருஷ்ணமூர்த்தி, மேனேஜர் சீனா, மாஸ்டர் உதயராஜ், மகேந்திரன், நெல்லை கபிலன், ஜெயமணி, வின்சென்ட் ராய்.  

## கதைச்சுருக்கம்
நாமம் (ஜெய்கணேஷ்) ஒரு தொழிலாளிகள் சங்கத் தலைவர் ஆவார். அவர் தனது மனைவி புண்ணிய லட்சுமி மற்றும் இரு குழந்தைகளுடன் வறுமையில் வாழ்ந்து வருகிறார். சம்பள பற்றாக்குறையின் காரணமாக அவர் உண்ணாவிரத போராட்டம் ஒன்றிலும் ஈடுபடுகிறார். உண்ணாவிரத போராட்டத்தின் இறுதி நாளில் தனது நண்பன் எத்திராஜ் நாமத்திற்கு விஷம் வைத்து கொன்று விடுவதால் அந்த சங்கத்தின் புதிய தலைவராக எத்திராஜ் பொறுப்பேற்கிறான். இரு குழந்தைகளும் பசியில் மிகவும் அவதிப்பட்டு அதில் அந்தப் பெண் குழந்தை இறந்துவிடுகிறது. அதை தாங்கிக்கொள்ள முடியாத புண்ணிய லக்ஷ்மியும் அவளது ஆண் குழந்தையையும் கடலில் தற்கொலை செய்ய முயற்சி செய்கிறார்கள். பின்னர், அவர்கள் இருவரும் தொழிலாளிகளால் காப்பாற்றப்பட்டு மருத்துவமனையில் அனுமதிக்கப் படுகிறார்கள். ஜானி தன் தாயை விட்டு வெளியேறுகிறான்  

பல ஆண்டுகளுக்குப் பிறகு, ஜானி ஒரு துறைமுக நகரில் பெரிய ரவுடியாக இருக்கிறான். அப்போது தன் தாயை சந்திக்க நேரிடுகிறது அவரிடம் வெறுப்பு குறையாமல் இருந்ததால் தன் தாயை விட்டு விலகியிருக்கவே விரும்பினான் ஜானி. காவல்துறை ஆய்வாளர் அலெக்ஸாண்டர் வீரமுத்து ஜானியை கைது செய்ய காத்திருந்தார். எத்திராஜின் மகன் குமார், ஜானியின் நண்பன். ஓர் இரவில் கௌரி குமார் ஒரு விலைமகளை கொன்றுவிடுகிறான். அந்த கொலை பழி ஜானி மீது தவறுதலாக சுமத்தப்படுகிறது. நீதிமன்றத்தில் கௌரி குமாருக்கு ஆயுள் தண்டனையும், ஜானிக்கு ஏழு ஆண்டுகள் கடுங்காவல் தண்டனையும் விதிக்கப் படுகிறது.  

7 ஆண்டுகளுக்குப் பிறகு வழக்கறிஞர் ராமானுஜத்தை பழி வாங்க முயற்சி செய்கிறான் ஜானி. அவரை கொல்லும் முதல் முயற்சி தோல்வியில் முடிகிறது. அதனால் அவரது மகள் ருக்மணியின் திருமணத்தை நிறுத்துகிறான் ஜானி. அந்நிலையில் ஜானிக்கும் எத்திராஜிற்கும் மோதல் வெடிக்கிறது. பின்னர் என்னவானது என்பதே மீதிக் கதை ஆகும்  

## ஒலிப்பதிவு
இத்திரைப்படத்தின் பின்னணி மற்றும் பாடல்களுக்கு இசை அமைத்தவர் ஆதித்தியன் ஆவார். ஆறு பாடல்களை கொண்ட ஒலித்தொகுப்பு 1994ஆம் ஆண்டு வெளியானது. இப்படத்தில் வரும் ஆறு பாடல்களையும் எழுதியவர் இயக்குநர் ராஜேஷ்வர் ஆவார்.
# பஸ்டார்ட்



**பஸ்டார்ட்** (ஆங்கிலப்பெயர்: **Bustard**, உயிரியல் பெயர்: **Ardeotis kori**) எனப்படுவது பெரிய தரைவாழ் பறவையாகும். இவை பொதுவாக காய்ந்த புல்வெளி பகுதிகள் மற்றும் பழைய உலகத்தின் புல்வெளிகளில் வாழும். இவை சுமார் 40 முதல் 150 சென்டிமீட்டர் வரை நீளம் இருக்கும். இவை **ஓடிடிடே** (முந்தைய பெயர் **ஓடிடே**) எனும் குடும்பத்தின் கீழ் வகைப்படுத்தப்பட்டுள்ளன. பஸ்டார்ட்கள் அனைத்துண்ணிகள் மற்றும் சந்தர்ப்பவாத உண்ணிகள் ஆகும். இவை இலைகள், மொட்டுகள், விதைகள், பழங்கள், சிறிய முதுகுநாணிகள் மற்றும் முதுகெலும்பற்ற உயிரினங்களை உண்கின்றன.
# துராகோ



**துராகோக்கள்** என்பது **முசோபகிடாய்** (இலக்கிய ரீதியாக "வாழைப்பழ உண்ணிகள்") பறவை குடும்பத்தில் உள்ள பறவைகள் ஆகும். இக்குடும்பத்தில் **வாழை உண்ணிகள்** மற்றும் **தூரப்போ பறவைகள்** உள்ளன. தெற்கு ஆப்பிரிக்காவில் துராகோக்கள் மற்றும் தூரப்போ பறவைகள் பொதுவாக **லோயரிகள்** என்று அழைக்கப்படுகின்றன. இப்பறவைகளால் அவற்றின் நான்காவது விரலை வெளியே நீட்டவும் உள்ளிழுக்கவும் முடியும். எப்போதும் முன்னோக்கியே உள்ள இரண்டாவது மற்றும் மூன்றாவது விரல்கள் சில உயிரினங்களில் இணைந்து உள்ளன. இக்குடும்ப பறவைகளுக்கு கொண்டைகள் மற்றும் நீண்ட வால்கள் உள்ளன. துராகோக்கள் விசித்திரமான மற்றும் தனித்துவமான நிறமிகளை கொண்டுள்ளதாக அறியப்படுகின்றன. இந்த நிறமிகள் பிரகாசமான பச்சை மற்றும் சிவப்பு நிறங்களை இவற்றின் இறகுகளுக்கு தருகின்றன.  

## மனிதர்களுடன் தொடர்பு
துராகோக்களின் சிவப்பு நிற பறக்கும் சிறகுகள் ஆப்பிரிக்கா முழுவதும் உள்ள அரச குடும்பங்கள் மற்றும் தலைவர்களின் தகுதி சின்னங்களாக பொக்கிஷங்களாக பாதுகாக்கப்படுகின்றன. இவை சுவாசி மற்றும் ஜுலு அரச குடும்பங்களால் மதிக்கப்பட்டதாக பதிவுகள் உள்ளன.
# ஒபிஸ்தோகோமிடாய்


**ஒபிஸ்தோகோமிடாய்** (*opisthocomidae*) என்பது **ஒபிஸ்தோகோமிபார்மஸ்** (*Opisthocomiformes*) வரிசையில் உள்ள ஒரு பறவை குடும்பம் ஆகும். இக்குடும்பத்தில் தற்போது உயிர் வாழும் பறவை ஹொயாட்சின் (*Opisthocomus hoazin*) மட்டுமே. இது அமேசான் காடுகள் மற்றும் தென் அமெரிக்காவில் ஒரினோகோ டெல்டாவில் காணப்படுகிறது. இக்குழுவைை சேர்ந்த பல்வேறு புதைபடிவ உயிரினங்கள் கண்டறியப்பட்டுள்ளன. அவற்றில் ஆப்பிரிக்காவில் இருந்து ஒரு இனமும் ஐரோப்பாவில் இருந்து ஒரு இனமும் அடங்கும்.
# வாராயோ வெண்ணிலாவே

**வாராயோ வெண்ணிலாவே (*Vaaraayo Vennilaave*)** ஆர். சசிதரன் இயக்கத்தில் 2017 ஆம் ஆண்டு வெளிவந்த இந்தியத் தமிழ் காதல் திரைப்படமாகும். அபிஷேக் பிலிம்ஸ் தயாரிப்பில் கார்த்திக் ராஜா இசை அமைப்பில் 2017 ஆம் ஆண்டு இப்படம் வெளியானது. ஹரிப்ரியா, காவ்யா, தம்பி ராமையா, மற்றும் பலர் நடித்துள்ளனர். இப்படத்திற்கு ஒளிப்பதிவு செய்தவர் ராணா மற்றும் தொகுத்தவர்கள் விஜயன் மற்றும் கணேஷ்பாபு ஆவர்.  

## நடிகர்கள்
தினேஷ், சத்யா, ஹரிப்பிரியா, சங்கதாரா, காவியா, தம்பிராமைய்யா, முருகதாஸ், சந்தானபாரதி, சரித்திரன், சோனியா, சரவணன், கானா பாலா.  

## கதைச்சுருக்கம்
மிகவும் பணக்கார வாலிபன் தினேஷ். ஒரு வேலையின் காரணமாக சென்னையில் இருந்து கேரளாவிற்கு பயணம் செய்கிறான். அப்போது மிகவும் அழகான பெண் ஒருத்தியை சந்திக்கிறான் தினேஷ். அதன் பின்னர் அவள் வசம் காதல் கொள்கிறான்.  

## தயாரிப்பு
அட்டகத்தி திரைப்படத்தின் வெற்றிக்கு பின்னர் கதாநாயகனாக தனது இரண்டாவது படத்தை தேர்வு செய்தார் அட்டகத்தி தினேஷ். இந்தப் படம் அறிமுக இயக்குநர் ஆர் சசிதரனால் இயக்கப்பட்டது. துவக்கத்தில் திருக்குமரன் என்டர்டெயின்மென்ட் சி. வி. குமாரால் இப்படம் தயாரிக்கப்பட்டது. ஆனால் பின்னாளில் அவர் இந்தப் படத்தை விட்டு விலகினார். விக்ரமன் இயக்கத்தில் வெளிவந்த *நினைத்தது யாரோ* என்ற படத்தை தயாரித்த அபிஷேக் பிலிம்ஸ் இந்த படத்தையும் தயாரித்தது. சந்தான பாரதி, சரித்திரன், சோனியா, சரவணன் மற்றும் கானா பாலா ஆகியோர் நடித்துள்ளனர்.  

இந்தத் திரைப்படத்திற்கு இசை அமைத்தவர் கார்த்திக் ராஜா. பாடல்களுக்கு வரிகளை எழுதியது பா. விஜய் மற்றும் கபிலன் (கவிஞர்). ஒளிப்பதிவு செய்தது ராணா. கலை இயக்கம் செய்தது ராமலிங்கம் மற்றும் சண்டைக் காட்சிகளை இயக்கியது மைக்கேல்.  

## இசை
இந்தப்படத்தின் பின்னணி மற்றும் பாடல்களுக்கு இசை அமைத்தவர் கார்த்திக் ராஜா.  

பாடல்களுக்கு வரிகள் எழுதியது பா. விஜய் மற்றும் கபிலன்.  
**பாடல்களின் பாட்டியல்**

| 1 | என் காதல் |  |
| --- | --- | --- |
| 2 | என் காதல் (மறுமுறை) |  |
| 3 | கண்ணாடி பார்க்காம |  |
| 4 | அம்பானி பொண்ணு |  |
| 5 | உன்னிடம் ஒன்றை |  |
| 6 | உயிர் என்னும் |  |
| 7 | இந்த ஐலேசா | } |
# வீ. ரவிச்சந்திரன்


**வீ. ரவிச்சந்திரன்** (*Veeraswamy Ravichandran*) என்று அறியப்பட்ட தனிப்பட்ட முறையில் ரவிச்சந்திரன் என்ற இந்திய திரைப்பட நடிகர், இயக்குநர், தயாரிப்பாளர், இசை இயக்குநர், பத்திரிக்கை ஆசிரியர் மற்றும் கன்னடத் திரையுலகில் சிறந்த நிகழ்ச்சி நாயகன் என அழைக்கப்படும் இவர் தனது பன்முக பணிகளில் இவரது தொடர்பான படங்களில் பணியாற்றுபவர் ஆவார்.  

குறிப்பிடத்தக்க திரைப்படத் தயாரிப்பாளர் என். வீராசுவாமியின், மகன் ரவிச்சந்திரன் *கதேமா கல்லாரு* என்ற படத்தில் ஒரு எதிர்மறை வேடத்தில் நடித்ததன் மூலம் அறிமுகமானார். பின்னர், சக்கரவியூஹா (1983) என்ற திரைப்படத்தில் தொடர்ந்து பங்களித்த பிறகு பல நடிகர்களுடன் பல துணைக் கதாபாத்திரங்களில் நடித்த, இவர் இயக்குநராக அறிமுகமான *பிரேமலோகா* (1987) என்ற படத்தில் நடித்தார், இது கன்னடத் திரையுலகில் மிக அதிகமாக வசூலித்த மிகப்பெரிய வெற்றிப்படங்களில் ஒன்றாகும்.  

## தனிப்பட்ட வாழ்க்கை
ரவிச்சந்திரன் இந்தியாவில் ,சென்னை மாகாணத்தில் (இப்போது தமிழ்நாடு) திருநெல்வேலியில் பிறந்தார். அவரது பெற்றோர் என்.வீராசுவாமி மற்றும் பட்டம்மாள். அவரது தந்தை என்.வீராசுவாமி தென்னிந்திய திரைப்படத் துறையில் பணியாற்றும் குறிப்பிடத்தக்க தயாரிப்பாளர் ஆவார் மற்றும் இவரது குடும்பத்தினர் தமிழ் பேசும் முதலியார் சமூகமாகும். இரவிச்சந்திரன் சுமதி என்பவரை, 1986 பிப்ரவரி14 காதலர் தினத்தில் திருமணம் செய்தார். இத்தம்பதியருக்கு கீதாஞ்சலி என்ற ஒரு மகள் மற்றும் மனோரஞ்சன் மற்றும் விக்ரம் இரண்டு மகன்கள் ஆகியோரும் உள்ளனர். மனோரஞ்சன் *சாஹெபா* (2017) படத்தில் அறிமுகமானார்.  

## திரைப்பட வாழ்க்கை

ரவிச்சந்திரன் 1980களின் ஆரம்பத்தில் தனது திரைப்பட வாழ்க்கையைத் தொடங்கினார். கன்னடத் தொழிலின் நன்கு அறியப்பட்ட நடிகர்களுடன் சேர்ந்து பல படங்களில் நடிக்கத் தொடங்கினார். ராஜ் குமார், விஷ்ணுவர்தன், அம்பரிஷ், பிரபாகர் மற்றும் ராஜேஷ் ஆகியோருடனும் இவரது தந்தையின் தயாரிப்பிலும் நடித்தார். இவரது முதல் படம் *கதேமா கல்லாரு* (1982) (வில்லனாக இருந்தார்). இவர், *ஜூஹி சாவ்லா*வுடன் முன்னணி கதாபாத்திரத்தில் நடித்த பிரேமலோகா என்பது ஒரு காதல் நகைச்சுவைத் திரைப்படமாகும். *பிரேமலோகா* மிகப்பெரிய வெற்றியை இவருக்கு பெற்றுத் தந்தது, மேலும் திரையுலகில் ரவிச்சந்திரன் திரையுலகில் தனது நிலைப்பாட்டை உறுதிப்படுத்தினார். 80களின் பிற்பகுதியில் 90களின் மத்தியில் இவர் நடிப்பின் உச்சத்தில் இருந்தார். பிறகு *பிரேமலோகா*விற்குப் பின்னர் ரவிச்சந்திரன் பல வெற்றிப்படங்களில் நடித்தார், மிகக் குறிப்பாக *ரணதீரா* (சுபாஷ் கய்யின் படமான *ஹீரோ* என்ற படத்தில் மறு ஆக்கம்), *அஞ்சட காண்டு*, *யுத்தகாண்டு*, மற்றும் *மல்லா* போன்றவை. தென்னிந்திய நடிகை குஷ்பூவுடன் ரவிச்சந்திரன் சிறந்த ஜோடியாக அறியப்பட்டவர்.
# அங்கீகரிக்கப்பட்ட கட்சிகள் (இந்தியா)

இந்திய அரசியலில் சில வரையரைகறைகளைக் கொண்டு அரசியல் கட்சிகள் தேர்தல் ஆணையத்தால் **அங்கீகரிக்கப்பட்ட கட்சிகள்** என அழைக்கப்படுகின்றன. கட்சிகளின் அங்கிகாரம் பத்து ஆண்டுகளுக்ககு ஒரு முறை ஆய்வு செய்யப்படுமென 2016 ஆகஸ்ட் 23 இல் தேர்தல் ஆணையம் விதிகளில் திருத்தம் செய்தது.  

## மாநில கட்சிக்கான தகுதிகள்
கீழ்க்கண்ட ஏதேனும் ஒரு தகுதியை பெற்றால் மாநில கட்சிகள் அங்கீகரிக்கப்பட்ட கட்சியாக தேர்தல் ஆணையம் அறிவிக்கும்.  

1. சட்டப்பேரவை தேர்தலில் மொத்த தொகுதிகளில் 3 சதவீத இடங்களில் வெற்றி பெற வேண்டும். காட்டாக, 234 சட்டப்பேரவைத் தொகுதிகள் இருந்தால் அதில் 3 சதவீதம், அதாவது 8 தொகுதிகளில் வெற்றி பெற வேண்டும்.
1. மக்களவை தேர்தலில், மாநிலத்தில் உள்ள எம்.பி. தொகுதிகளில் ஒவ்வொரு 25 இடத்திலும் ஒரு இடத்தில் வெல்ல வேண்டும். காட்டாக, 39 மக்களவைத் தொகுதிகள் இருந்தால் அதில் 2 தொகுதிகளில் வெல்ல வெண்டும்.
1. மக்களவை அல்லது சட்டப் பேரவை தேர்தலில் 6 சதவீத வாக்குகளுடன், ஒரு மக்களவை தொகுதியில் வெல்ல வேண்டும் அல்லது 2 சட்டப்பேரவை தொகுதிகளில் வெல்ல வேண்டும்.
1. எந்த தொகுதியிலும் வெல்லாவிடினும் 8 சதவீத வாக்குகளைப் பெற வேண்டும்.

## தேசிய கட்சிக்கான தகுதிகள்
கீழ்க்கண்ட ஏதேனும் ஒரு தகுதியை பெற்றால் தேசிய கட்சிகள் அங்கீகரிக்கப்பட்ட கட்சியாக தேர்தல் ஆணையம் அறிவிக்கும்.  

1. மொத்த மக்களவை இடங்களில் 2 சதவீத இடங்களில் குறைந்தபட்சம் 3 வெவ்வேறு மாநிலங்களில் வெற்றி பெற வேண்டும்.
1. மக்களவை அல்லது சட்டப்பேரவை தேர்தலில் 4 வெவ்வேறு மாநிலங்களில் 6 சதவீத வாக்குகள் பெறுவதோடு, 4 மக்களவை தொகுதிகளில் வெற்றி பெற வேண்டும்.
1. 4 அல்லது அதற்கு மேற்பட்ட மாநிலங்களில் அங்கீகரிப்பட்ட மாநில கட்சியாக இருக்க வேண்டும்
.  

## ஆதாரங்கள்
# சந்திரா லட்சுமண்



**சந்திரா லட்சுமண்** **(Chandra Lakshman)** இந்திய திரைப்பட மற்றும் தொலைக்காட்சி நடிகை ஆவார். இவர், 2002 ஆம் ஆண்டு தமிழ்த் திரைப்படமான *மனசெல்லாம்* படத்தில் அறிமுகமானார். பின்னர் பல மலையாளம் மற்றும் தமிழ்த் திரைப்படங்கள் மற்றும் தொலைக்காட்சி தொடர்களில் நடித்தார் . இவர் தொலைக்காட்சி தொடர்களில் ஏற்று நடித்த கதாபாத்திரங்களின் பெயர்களான *சந்திரா நெல்லிகதன், ரினி சந்திரசேகர், கங்கா மற்றும் திவ்யா முறையே சுவந்தம், மேகம், கோலங்கள் மற்றும் காதலிக்க நேரமில்லை தொடர்களின் மூலமாக நன்கு அறியப்படுகிறார்.*  

## தொழில்
திருவனந்தபுரத்தில் ஒரு பிராமண குடும்பத்தில் லட்சுமன் குமார் மற்றும் மாலதிக்கு சந்திரா லட்சுமணன் பிறந்தார். பின்னர் குடும்பம் சென்னைக்கு மாறியது, அங்கு இவர் தனது பள்ளி மற்றும் பட்டப்படிப்பை முடித்தார். இவர், ஜே என் பள்ளியில் ஆரம்பக் கல்வியையும், சென்னையிலுள்ள , *எம்.ஜி.ஆர். இன்ஸ்டிடியூட் ஆப் ஹோட்டல் மேனேஜ்மென்ட்* மற்றும் சென்னை பல்கலைக்கழகத்தில் பட்டப்படிப்பையும் முடித்தார். இவர், ஒரு பயிற்சி பெற்ற பரதநாட்டிய நடனக் கலைஞர் ஆவார். இவர் "ஹோட்டல் நிர்வாக" பயிற்சியை செய்து கொண்டிருந்தபோது, இயக்குநர் சந்தோஷ் அவரைப் பார்த்து அவரது *மனசெல்லாம்* படத்தில் நடிப்பதற்கு வாய்ப்பளித்தார்.  

2002 ஆம் ஆண்டு வெளிவந்த தமிழ்த் திரைப்படமான *மனசெல்லாம்* படத்தில் திரைப்படத்தின் முன்னணி நடிகர் ஸ்ரீகாந்தின் சகோதரியின் கதாபாத்திரத்தில் நடித்து அறிமுகமானார், இந்தப் படத்தில் அவருடைய நடிப்பு அவரை மலையாளத் திரையுலகில் *ஆக்ஷன் த்ரில்லர்* திரைப்படமான *ஸ்டாப் வயலன்ஸ்* (2002) படத்தில் பிரித்விராஜ் சுகுமாரனுடன் ஒன்று சேர்ந்து, கதாநாயகி பாத்திரத்தை ஏற்பதற்கு, சாத்தியமானது. பின்னர் இவர் *தேவி* போன்ற தொடரில் நடித்தார். இதில் குடும்பப் பெண் போலவும், ஜ்வாலாயாயி என்ற பெயரில் வில்லத்தனமான கதாபாத்திரத்திலும் இரு மனநிலை கொண்ட பெண்ணாக நெடுமுடி *வேணுவுடன்* இணைந்து நடித்தார். மேலும், சில விளம்பரங்களில் அவர் தோன்றியுள்ளார்.
# விஜி சுப்பிரமணியம்



**விஜி சுப்பிரமணியம்** (*Viji Subramaniam*), பெரும்பாலும், **விஜி சங்கர்** என்று அறியப்படும் இவர் குறிப்பிடத்தக்க வட இந்திய பாடகியான லட்சுமி சங்கர் மற்றும் இராஜேந்திர சங்கர் ஆகியோரின் மகளாவார். இவரது தந்தை, பிரபல சித்தார் கலைஞர் ரவி சங்கரின் அண்ணன் ஆவார். இவரது தாய் மற்றும் மாமாவைப் போலவே, விஜியும் ஒரு இசைக்கலைஞராகவும் மற்றும் இந்தியப் பாரம்பரிய முறைகளில் நன்கு பயிற்சி பெற்றவராகவும் இருந்தார்.  

## தொழில் வாழ்க்கை
தென்னிந்தியாவின், சென்னையில் ஒரு பிராமணக் குடும்பத்தில் விஜயசிறீ சங்கர் என்ற பெயரில் பிறந்த இவர், மும்பையில் வளர்ந்தார். இளம் வயதிலேயே ஒரு பாடகராக, தன் தாயுடன் இவர் இசை நிகழ்ச்சிகளில் கலந்து கொண்டார். 1974 ஆம் ஆண்டில், தனது அத்தை கமலா சக்ரவர்த்தி மற்றும் இலட்சுமி ஆகியோருடன், சங்கரின் இசை விழாவில் கலந்து கொண்டார். ஆங்கில இசைக்கலைஞர் ஜார்ஜ் ஹாரிஸன் இந் நிகழ்ச்சியை தயாரித்துள்ளார். செப்டம்பர்-அக்டோபர் 1974 இல் இசை விழாவின் ஐரோப்பிய இசை நிகழ்ச்சிகளைத் தொடர்ந்து, அந்த ஆண்டின் இறுதியில் ஹாரிஸனுடனான சங்கரின் வட அமெரிக்க சுற்றுப்பயணத்தில் இசைக்கலைஞர்கள் மற்றும் பாடகர்களிடையே விஜி இருந்தார்.  

## திருமணம்
விஜி, ''கலிபோர்னியா கலை நிறுவனத்திலிருந்து இசையில் முதுகலை பட்டம் பெற்றார். 1974 ஆம் ஆண்டு இலண்டனில் நடந்த இசை விழாவில் இருவரும் பங்கேற்றபோது, ​​தனது வருங்கால கணவர் இந்தியப் பாரம்பரிய வயலின் கலைஞர் எல். சுப்பிரமணியத்தை சந்தித்தார்.
# விவியன் பாலகிருஷ்ணன்


**விவியன் பாலகிருஷ்ணன்** (*Vivian Balakrishnan*: 1961, ஜனவரி 25) இவர் மருத்துவராகவும், சிங்கப்பூர் வெளியுறவுத்துறை அமைச்சராகவும், ஆளும் மக்கள் செயல் கட்சி (PAP) உறுப்பினராகவும் உள்ளார். இவர் *திறன் மிகு நாடு திட்டத்தின்* அமைச்சராகவும் உள்ளார். இவர் சிங்கப்பூர் அமைச்சரவையில் சுற்றுச்சூழல் மற்றும் நீர்வழங்கல் துறை அமைச்சர் , சமூக அபிவிருத்தி, இளைஞர் மற்றும் விளையாட்டுத்துறை, தகவல், தொடர்பு மற்றும் கலை , மற்றும் வர்த்தக மற்றும் தொழிற்துறை போன்ற துறைகளுக்கான அமைச்சராக பணி புரிந்துள்ளார். 2002 ஆம் ஆண்டில், பாலகிருஷ்ணன் தேசிய அபிவிருத்தி அமைச்சகத்தில் ஒரு மாநில அமைச்சராக நியமிக்கப்பட்டார். மேலும் சிங்கப்பூர் சீரமைப்புக் குழுவின் தலைவரும் ஆவார். இவர் 2004 முதல் 2008 வரை இளம் ஆளும் மக்கள் செயல் கட்சியின் இளைஞர் அணியின் தலைவராக உள்ளார். இவர் *ஹாலந்து - புக்கிட் திமா* குழுவின் பிரதிநிதித்துவப்படுத்தும் நாடாளுமன்ற உறுப்பினராக உள்ளார்.  

பாலகிருஷ்ணன் சிங்கப்பூரின் தேசிய பல்கலைக்கழகத்தில் ஒரு உதவித்தொகையின் மூலம் மருத்துவப் படிப்பை படித்தார். பின்னர் இவர் முதுகலைக் கல்வியில் கண் மருத்துவம் தொடர்ந்தார். சிங்கப்பூர் தேசிய பல்கலைக்கழகத்தில் இணை பேராசிரியராக நியமிக்கப்பட்டார். இவர் சிங்கப்பூர் பொது மருத்துவமனையில் தலைமை நிர்வாகியாக இருந்தார். சிங்கப்பூர் ஆயுதப்படைகளின் இரண்டாம் காம்பாட் துணை மருத்துவமனையின் தலைமை அதிகாரியாக பணியாற்றினார்.  

## ஆரம்ப வாழ்க்கை
பாலகிருஷ்ணன் ஒரு 1961 ல் புஜியான் என்ற இடத்தில் பிறந்தார் இவரது தந்தை இலங்கைத் தமிழர் தாய் புஜியான் சீன வம்சாவளியைச் சேர்ந்தவர். இவர் ஆரம்பக் கல்வி மற்றும் உயர்நிலைக் கல்வியையும் ஆங்கிலோ-சீனப் பள்ளியில் பயின்றார். 1980 ஆம் ஆண்டு தேசிய இளைஞர் ஜூனியர் கல்லூரியில் பட்டம் பெற்ற பிறகு, இவர் சிங்கப்பூர் தேசிய பல்கலைக்கழகத்தில் மருத்துவம் படிக்க உதவித்தொகை பெற்றார்.  

## மருத்துவ வாழ்க்கை
1993 முதல் 1995 வரை, பாலகிருஷ்ணன் இலண்டனில் உள்ள மூர்ஃபீல்ட்ஸ் கண் மருத்துவமனையில் சிறப்பு மூத்த பதிவாளராக பணிபுரிந்தார். அங்கு இவர் குழந்தை கண் மருத்துவத்தில் துணை மருத்துவராக பணிபுரிந்தார். பின்னர் சிங்கப்பூர் திரும்பினார். அங்கு இவர் சிங்கப்பூர் தேசிய கண் மையம் மற்றும் தேசிய பல்கலைக்கழக மருத்துவமனையில் கண் மருத்துவராக நியமிக்கப்பட்டார். 1998 இல் சிங்கப்பூர் தேசிய பல்கலைக்கழகத்தில் கண் மருத்துவத்தின் பேராசிரியராக இருந்தார். 1999 ஆம் ஆண்டில், சிங்கப்பூர் தேசிய கண் மையத்தின் மருத்துவ இயக்குநராக நியமிக்கப்பட்டார். பின்னர் 2000 ஆம் ஆண்டில் சிங்கப்பூர் தேசிய மருத்துவமனையில் தலைமை நிர்வாக அதிகாரி ஆனார். 1990 களில், சிங்கப்பூர் தொலைக்காட்சியில் உடல்நலத்தைப் பற்றி ஒரு தொடரை வழங்கினார்.  

## தனிப்பட்ட வாழ்க்கை
இவர் ஜாய் என்பவரை மணந்தார் இவர்களுக்கு ஒரு மகளும் மூன்று மகன்களும் உள்ளனர்.